cyanic-selkie/wikianc huggingface dataset:
বিবর্তন বিরোধিতা
ক্যাম্ব্রিয়ান বিষ্ফোরণের ফলে জটিল গঠন সংক্রান্ত বিতর্ক
জীববিজ্ঞানী পিযে মায়ার পরিবেশে অক্সিজেন বৃদ্ধির ঘটনাকে সারসংক্ষেপণ করে বলেন: "পরিবেশগত পরিবর্তনের ফলে, বিশেষ করে বিভিন্ন পতঙ্গের বিবর্তনের ফলে ভূত্বকের বৈপ্লবিক পরিবর্তন ঘটছিল এবং সেসব পতঙ্গ পুষ্টিকে মাটিতে প্রোথিত করছিল। পরিবেশে বৃদ্ধি পাচ্ছিল অক্সিজেন; যা সেই পুষ্টিকে জ্বালানি হিসাবে কাজ করছিল;  এর ফলে দূরবর্তী যেসব প্রাণী নতুন করে সৃষ্টি বা বিবর্তিত হচ্ছিল; তাদের বেঁচে থাকার জন্য নতুন পরিবেশ সৃষ্টি হচ্ছিল। সুযোগ হচ্ছিল বাস্তুসংস্থানগত নব নব প্রতিযোগিতার এবং বিবর্তনীয় প্রক্রিয়া বহুকোষী জীবের শেণিবিন্যাসে বিস্তৃতপরিসরে রদবদল ঘটাতে মুখ্য ভূমিকা পালন করছিল।" আণবিক অক্সিজেনের (O2) বৃদ্ধি সুরক্ষিত ওজন স্তর তৈরীতে ভূমিকা রেখেছিল। এই ওজন স্তর (O3) সূর্য থেকে আগত ক্ষতিকর আল্ট্রাভায়োলেট রশ্মি থেকে রক্ষা পেতে মুখ্য ভূমিকা পালন করে।
তথ্যের সৃষ্টি
"'প্রসঙ্গতঃ আমাদের শরীরের কোন অংশ কেমন হবে থেকে শুরু করে গায়ের রং কেমন হবে নির্ধারণ করে আমাদের শরীরের DNA এ তে অবস্থিত জীন। তাই এখানে নতুন তথ্য বলতে বুঝানো হয়েছে, জীনে অবস্থিত তথ্যের সংযোজনকেই'" আরেকটা আপত্তি সৃষ্টিবাদীরা করে তা হল বিবর্তনের পরিচালনাকারী mutation কখনোই নতুন information(তথ্যের) জন্ম দিতে পারে না।সৃজনবাদী যেমন William A. Dembski, Werner Gitt, এবং Lee Spetner রা এই ইস্যুতে information theory ব্যবহার করলেন বিবর্তনবাদকে নস্যাৎ করতে। Dembski বলেন জীবন প্রদর্শন করে specified complexity(সুনির্দিষ্ট জটিলতার) এবং বিবর্তন একজন intelligent agent ছাড়া কোনোভাবেই উত্তরাধিকারের জীনে সেইসব নতুন তথ্যের জন্ম দিতে পারে না যেসব তথ্য সুনির্দিষ্ট জটিল অঙ্গ গঠন করে।
এইদাবী পুরোপুরিই বৈজ্ঞানিকদের সম্প্রদায় দ্বারা বাতিল করা হয়। বিবর্তনের দ্বারা নতুন নতুন তথ্য প্রতিনিয়তই তৈরী হচ্ছে, যখন জীনের ডুপ্লিকেশন বা আদর্শ মিউটেশন ঘটছে। নাটকীয় নতুন উদাহরণ আছেঃ একেবারেই স্বতন্ত্র্য বৈশিষ্ট্যের উদ্ভব ঘটেছে মিউটেশনের দ্বারা, যা সাম্প্রতিক বছরে পর্যবেক্ষণ করা হয়েছে। বিবর্তনের ফলে nylon-eating bacteria তৈরী করেছে নতুন enzymes যার ফলে পদার্থকে আরো দক্ষতার সাহায্যে সে পরিপাক করতে পারে, এই এনজাইম আগে ছিল না। প্রকৃতপক্ষে একটা জীব পরিবেশের সাথে সংগতি রেখে পরিবর্তিত হবে, এখানে আলাদা কোনো সত্তার প্রয়োজন নেই।মুলত একটা সুনির্দিষ্ট পরিবেশে একটা জীব নিজেকে টিকিয়ে রাখতে কীভাবে সার্ভাইভ করে সেই তথ্যই জীনোমে গঠিত হয়, এখানে তথ্যের সৃষ্টি হয়না, বরং তথ্য সংগৃহীত হয় পরিবেশ থেকে নিজস্ব উপায়ে। মিউটেশনের ফলে অভিযোজিত জীব যদি পরিবেশের সাথে টিকে থাকতে পারে, তাহলে স্বাভাবিক ভাবে বংশবিস্তার করে,অথবা বিলুপ্ত হয়ে যায়।
প্রায় একইরকম বিতর্ক আছে বিবর্তনের বিরুদ্ধে যে প্রায় সকল মিউটেশনই ক্ষতিকর। কিন্তু বেশিরভাগ মিউটেশন হল নিরপেক্ষ মিউটেশন neutral, আর বাকি মিউটেশনগুলো উপকারীও হতে পারে আবার ক্ষতিকারকও হতে পারে, তবে এটা নির্ভর করে পরিবেশের উপর, যে মিউটেশনটা একটা পরিবেশে ক্ষতিকর, সেই একই মিউটেশন অন্য পরিবেশে গিয়ে উপকারীও হতে পারে।
তাপগতিবিদ্যার ২য় সূত্রের লঙ্ঘন
সৃজনবাদীদের আরেকটা আপত্তি হল বিবর্তনবাদ তাপগতিবিদ্যার দ্বিতীয় সুত্র লঙ্ঘন করে। এই সুত্র মতে, " সাম্যবস্থা না থাকলে বদ্ধ ব্যবস্থায় এনট্রপি সময়ের সাথে সাথে বাড়তে থাকবে, যতক্ষণ না তাপীয় বিশৃঙ্খলা সর্বোচ্চ অবস্থায় পৌছায়". অন্যকথায় একটি বদ্ধ ব্যবস্থায় এনট্রপি (ভৌত ব্যবস্থায় শক্তি ছড়িয়ে পরার একটি পরিমাপক, এনট্রপি যত বাড়বে যান্ত্রিক কাজ করা তত কঠিন হয়ে পরবে) হয় বাড়বে না হয় স্থিতিশীল থাকবে কিন্তু কমবে না। সৃজনবাদীদের অভিযোগ, বিবর্তনবাদ পদার্থবিজ্ঞানের নিয়ম লঙ্ঘন করছে, কারণ বিবর্তন সংঘটিত হতে হলে সময়ের সাথে সাথে এনট্রপি কমবে, যা অসম্ভব।
সৃজনবাদীদের এই দাবী সমালোচিত হয়; কারণ তাপগতিবিদ্যার দ্বিতীয় সুত্র বদ্ধ ব্যবস্থার (যার চারপাশে কখনো পদার্থ অথবা শক্তির রুপান্তর ঘটে না) জন্য প্রযোজ্য। পক্ষান্তরে জীবকূল হচ্ছে উন্মুক্ত ব্যবস্থা, কারণ জীবের ক্ষেত্রে পারিপার্শ্বিকতার সাপেক্ষে শক্তি এবং পদার্থের ক্রমাগত পরিবর্তন ঘটে। উদাহরণস্বরুপ প্রাণী খাদ্য গ্রহণ করে বর্জ্য পদার্থ নিঃসরণ করে। তাপ নিঃসরণ করে এবং শোষণ করে। সূর্য আমাদের এ পৃথিবীতে প্রতি নিয়ত শক্তির যোগান দিয়ে চলেছে। সেই শক্তিকে কাজে লাগিয়ে জীবদেহে কোষের বৃদ্ধি ঘটে, এবং কালের পরিক্রমায় বিবর্তনও ঘটে। শুধুমাত্র জীবদেহের দিকে তাকিয়ে থাকলে মনে হবে যে এনট্রপি কমেছে।  কিন্তু ঠিকমত হিসেব-নিকেশ করলে বোঝা যায়, এই ‘আপাতঃ এনট্রপি’ কমাতে গিয়ে শক্তির যোগানটা পড়ছে অনেক বেশি। কাজেই এনট্রপির আসলে নীট বৃদ্ধিই ঘটছে
যদিও তাপগতিবিদ্যার দ্বিতীয় সূত্র গণিতের একটা অংশ, এই বিতর্ককে পরিমাণজ্ঞাপক হিসাব দ্বারা বিশ্লেষণ করা যায়। পদার্থবিজ্ঞানী ড্যানিয়েল এফ. স্টাইয়ের এই বিশ্লেষণ করেন, তিনি বলেন "জৈব বিবর্তনে পরিমাণদ্বারা হিসাব থেকে এটাই প্রতীয়মান হয়, তাপগতিবিদ্যার দ্বিতীয় সুত্রের সাথে বিবর্তনবাদের কোনো বিরোধ নেই। ."
গণিতজ্ঞ জ্যাসন রোসেনহাউজ একটি প্রকাশিত চিঠিতে বলেন: এটা বাস্তব যে প্রাকৃতিক বলগুলোই নিয়মিতভাবেই স্থানীয় এনট্রপির পরিমাণ কমায়। পানি বরফে পরিণত হয়, নিষিক্ত ডিমের কুসুম থেকে বাচ্চা তৈরী হয়, গাছ সুর্যের আলো ব্যবহার করে, কার্বন ডাই অক্সাইড আর পানির সাহায্যে চিনি/শর্করা এবং অক্সিজেন তৈরী করে।কিন্তু আমরা কখনো এগুলোকে ব্যাখ্যা করতে ঐশ্বরিক হস্তক্ষেপের আহবান করি না [...] তাপগতিবিদ্যা কখনোই ডারউইনিজমের প্রতি আমাদের আস্থা হ্রাস করে না।
নৈতিক প্রভাব
অন্য সাধারণ অভিযোগ বিবর্তনের বিরুদ্ধে করা হয়, যেমন বিবর্তন খারাপ বিশ্বাস, চরিত্র এবং ঘটনার দিকে নিয়ে যায়। বলা হয়, বিবর্তন শিক্ষাদান মুল্যবান নৈতিকতার বিলোপ সাধন করে, প্রতিপালন করায় ধর্মহীনতা অথবা নাস্তিকতাবাদের। একে বিবেচনা করা হয়, আপীল টু কন্সিকুয়েন্স ( লজিক্যাল ফ্যালাসির একটি অংশ) হিসেবে।
মানুষ প্রাণী হিসেবে
জীববিজ্ঞানের শ্রেণিবিভাগ অনুযায়ী মানুষকে প্রাণী হিসেবে আখ্যায়িত করা হয়। সৃজনবাদী জে. রেণ্ডল-শর্ট (J. Rendle-Short) ক্রিয়েশন ম্যাগাজিনে বলেন যদি মানুষ বিবর্তন সম্পর্কে জ্ঞান অর্জন করে তবে আশা করা যায় তারা জন্তুর মতই ব্যবহার করবে। কিন্তু মানুষের আচরণ ভিন্ন রকম। তাই বিবর্তন অর্থহীন। কিন্তু জন্তু আর মানুষের মধ্যে পার্থক্য আছে, বিবর্তনের ধাপে মানুষ সক্ষম হয় জ্ঞান অর্জন করতে এবং তাদের আচরণ নানান ধরনের সামাজিক আচরণের সাথে মিল রেখে পরিবর্তিত হয়। তৈরী হয় নতুন সামাজিক আচরণ। তাই মানুষ অন্য মানুষের সাথে কথা বলার সময় সামাজিক আদব কায়দা বজায় রাখতে পারে।
সামাজিক প্রভাব
১৯১৭ সালে ভার্নন কেলগ প্রকাশ করেন Headquarters Nights: A Record of Conversations and Experiences at the Headquarters of the German Army in France and Belgium যা ফ্রান্স এবং বেলজিয়ামের হেডকোয়ার্টারে জার্মান আর্মির সাথে অভিজ্ঞতা এবং বিভিন্ন কথোপকথনের রেকর্ড। এই রেকর্ড এটাই দেখায় "whole-hearted acceptance of the worst of Neo-Darwinism, the Allmacht of natural selection applied rigorously to human life and society and Kultur. (নাজি জার্মানির গ্রাম্য সংস্কৃতি)" এর কারণে জার্মান বুদ্ধিজীবিরা সম্পূর্ণভাবে মনে করেন- শক্তিমান যা সিদ্ধান্ত নিবে তাই ঠিক(মাৎসন্যায়)। এ বিষয়টা রাজনীতিবিদ উইলিয়াম জেনিংস ব্রায়ানকে গভীরভাবে প্রভাবিত করে। তিনি ডারউইনিজমকে আমেরিকার বিরুদ্ধে নৈতিক আঘাত হিসেবে দেখেন।তিনি ব্যাপক প্রচারণা চালান বিবর্তনবাদের বিরুদ্ধে। তার ক্যাম্পেইন স্কোপস ট্রায়ালে (একটি বিচার) সর্বোচ্চ প্রভাব বিস্তার করে, যার ফলে কার্যত ১৯৬০ সাল পর্যন্ত বেশিরভাগ পাবলিক স্কুলগুলোতে বিবর্তন নিয়ে শ্রেণিকক্ষে পাঠদান নিষিদ্ধ ছিল।
আর. আলবার্ট মোলার, জেয়ার যিনি লুইসভিলের (Louisville) সাউদার্ন ব্যাপ্টিস্ট থিওলজিকাল সেমিনারের সভাপতি ছিলেন। ২০০৫ সালের ৮ই আগস্ট এই বিষয়ের উপর এনপিআরে Taking Issue নামক রচনামুলক সিরিজে ধারাবাহিকভাবে লিখেন, " শিক্ষা, গর্ভপাত, পরিবেশবাদ, সমকামিতা এই বিষয়গুলো নিয়ে বিবর্তনবাদ বিতর্ক করে..... বিবর্তন দাঁড়িয়ে রয়েছে মোরাল রিলেটিভিজমের উপর এবং এটি ঐতিহ্যবাহী প্রথাসমুহের বিরোধী"।
হেনরি এম. মরিস একজন প্রকৌশলী অধ্যাপক, তিনি ক্রিয়েশন রিসার্চ সোসাইটি এবং ইনস্টিউট অফ ক্রিয়েশন রিসার্চের এর প্রতিষ্ঠাতা ছিলেন। তিনি দাবী করেন বিবর্তন তত্ত্ব হচ্ছে পৌত্তলিকতাবাদ ধর্মের একটা অংশ যা Tower of Babel এর থেকে উৎপন্ন;- প্লেটো ওএরিস্টটল এর দর্শনের সাথে সংগতিপূর্ণ একটি বিষয়। এটি সমাজকে যুদ্ধাবস্থা থেকে যৌনতার দিকে নিয়ে যাওয়ার ক্ষেত্রে সম্পূর্ণ ভাবে দায়ী। তার মতে এর প্রভাবে একক পরিবারগুলোতে ভাঙন ধরবে। তিনি আরো দাবী করেন, বিবর্তন তত্ত্বে বিশ্বাস করার জন্য সামাজিক অসুস্থতা যেমন: অপরাধ, কৈশোরে গর্ভধারণ, সমকামিতা, গর্ভপাত, নৈতিকতাহীনতা, যুদ্ধ, এবং গণহত্যা ঘটতে পারে।
সেন্টার ফর রিক্লেইমিং আমেরিকা ফর ক্রিস্ট (The Center for Reclaiming America for Christ) এর Rev. জেমস কেনেডি এবং কোরাল রিডজ মন্ত্রী দাবী করেন ডারউইন এবং শুধুমাত্র ডারউইনবাদই আডলফ হিটলার এর নৃসংশতার কারণ। কেনেডির দলিলপত্রে একটা পুস্তিকার শিরোনাম ছিল Darwin's Deadly Legacy, কেনেডি বলেন "To put it simply, no Darwin, no Hitler(যদি এটাকে সহজভাবে দেখি, তাহলে ডারউইন নেই তো হিটলারও নেই)" তিনি বলেন "harmful effects that evolution is still having on our nation, our children, and our world (বিবর্তনের ক্ষতিকর প্রভাব এখনো আমাদের জাতি,আমাদের সন্তান আমাদের দুনিয়া বয়ে বেড়াচ্ছে)।" কেনেডি আরো বলেন, "We have had 150 years of the theory of Darwinian evolution, and what has it brought us? Whether Darwin intended it or not, millions of deaths, the destruction of those deemed inferior, the devaluing of human life, increasing hopelessness.(আমাদের ১৫০ বছর ধরে বিবর্তনবাদ আছে, এবং এটা আমাদের কী দিয়েছে? লক্ষাধিক মৃত্যু? তাদের উপর নির্ভরশীল বাকিদের জীবনে বিভীষিকা নেমে আসা? মানুষের জীবনের মূল্য হ্রাস? হতাশার পরিমাণ বৃদ্ধি? ডারউইনের কী এই অভিপ্রায় ছিল,নাকি অন্যকিছু?" ডিসকভারী ইনস্টিটিউশনের Center for Science and Culture সহকর্মী Richard Weikart অন্যান্য সৃজনবাদীদের মত একই দাবী করেন:   এই দাবীটা একটা দলিলপত্রের উপর ভিত্তি করে তৈরী: Expelled: No Intelligence Allowed (2008) যা সৃজনবাদী ধারণাকেই ব্যক্ত করে। Anti-Defamation League(যারা হিটলারের গণহত্যার স্বীকার হওয়া ইহুদীদের নিয়ে কাজ করে) বলেন the Holocaust নিয়ে কুযুক্তিগুলো ব্যাপকহারে ব্যবহার হচ্ছে এবং মানুষকে বিভ্রান্ত করার চেষ্টা চলছে"... ইহুদীদের গণহত্যার পিছনে অনেক জটিল কারণ প্রভাবক হিসেবে কাজ করেছে। এই নৃসংশতম গণহত্যা বাস্তবায়নের জন্য হিটলারের ডারউইন বা বিবর্তনতত্ত্ব প্রয়োজন ছিল না।ডারউইন বা বিবর্তনতত্ত্ব হিটলারের এই চরমপন্থার পাগলামীকে ব্যাখ্যা করতে পারে না। উপরন্তু ইহুদীদের বিরোধিতা বহুবছর থেকে চলে আসছে,এমনকি যখন ডারউইন একটা শব্দও লিখে নাই।"
তরুণ সৃজনবাদী কেন্ট হভিণ্ড সাম্যবাদ, সমাজতন্ত্র, প্রথম বিশ্বযুদ্ধ, দ্বিতীয় বিশ্বযুদ্ধ, বর্ণবাদ, হলোকস্ট, স্ট্যালিনের যুদ্ধাপরাধ, ভিয়েতনাম যুদ্ধ, এবং পল পটের হত্যার মাঠ এইসবকিছুর জন্য বিবর্তনকে দায়ী করেন। তিনি আরো বলেন, সমাজে অপরাধপ্রবণতা যেমন বিবাহপূর্ব মা হয়ে যাওয়া ও অন্যান্য সামাজিক অসুস্থতা বিবর্তনে বিশ্বাস রাখার কারণেই বাড়ছে। হভিণ্ডের সন্তান এরিক হভিন্ড দাবী করেন ট্যাটু আকা,শরীরে ধাতব পদার্থ দয়ে চিহ্ন তৈরী করা,বিবাহপূর্বক সঙ্গম, অবৈধ বাচ্চার জন্ম দেওয়া,যৌন রোগসমূহ (STD), ডিভোর্সের জন্য বিবর্তনবাদ দায়ী।
Michael Shermer argued in Scientific American in October 2006 that evolution supports concepts like family values, avoiding lies, fidelity, moral codes and the rule of law. He goes on to suggest that evolution gives more support to the notion of an omnipotent creator, rather than a tinkerer with limitations based on a human model, the more common image subscribed to by creationists. Careful analysis of the creationist charges that evolution has led to moral relativism and the Holocaust yields the conclusion that these charges appear to be highly suspect. Such analyses conclude that the origins of the Holocaust are more likely to be found in historical Christian anti-Semitism than in evolution.
Evolution has been used to justify Social Darwinism, the exploitation of "lesser breeds without the law" by "superior races," particularly in the nineteenth century. Strong, typically European, nations successfully expanded their empires, and as such, these strong nations could be said to have "survived" in the struggle for dominance. With this attitude, Europeans, with the exception of Christian missionaries, seldom adopted the customs and languages of local people under their empires.
নাস্তিকতাবাদ
সৃজনবাদীদের আরেকটা অভিযোগ হল বিবর্তনে বিশ্বাস করা মানেই নাস্তিকতা। এটাও সাধারণত দাবী করা হয় যারা এই বিবর্তন থিওরীর যারা বক্তা তারা সবাই "বস্তবাদী নাস্তিক" ডেভিস এ. ইয়াং বলেন; সৃজনবাদী বিজ্ঞান তার নিজের জন্যই ক্ষতিকর। তিনি বলেন " যদি আমরা বিজ্ঞানের ব্যানারে আস্তিকদের নিয়ে আসা একটা অপ্রমাণিত বিষয় শিখাতে জোর করি, তাহলে আমরা কী সত্যি বিশ্বাস করি যারা খ্রিষ্টান নয় তাদের খ্রিষ্টানদের প্রতি সম্মান বাড়বে?" যাইহোক, বিবর্তনবাদ এক পাগলা ঘোড়া। এটা কোনো নিয়ম মানে না। ঐশ্বরিক কোনো কিছুর হস্তক্ষেপেরও এর প্রয়োজন নেই।দার্শনিক রবার্ট টি. পিনক  বলেন বিবর্তনবাদ প্লাম্বিং এর তুলনায় বেশি নাস্তিকতাবাদী নয়। রচেস্টার বিশ্ববিদ্যালয় এর জীববিজ্ঞানের অধ্যাপক এইচ এলেন অর লিখেন:
আরেকটা রিপোর্ট নেচার জার্নালে প্রকাশিত হয়, যেখানে দেখা যায় আমেরিকান বিজ্ঞানীদের মধ্যে(across various disciplines) প্রায় ৪০ শতাংশ বিবর্তন এবং সচল দেবতা (theistic evolution)(যিনি বিবর্তন নিয়ন্ত্রণ করছে) উভয়েই বিশ্বাস করে। একইরম ফলাফল আসে যখন আমেরিকার আমজনতার উপর একটি জরিপ করা হয়। সেখানেও বিজ্ঞানীদের ৪০ শতাংশ বিশ্বাস করেন ঈশ্বর প্রার্থনার জবাব দেন এবং বিশ্বাস করেন অনৈতিকতায়।  জরিপে দেখা যায় বিজ্ঞানীদের ৫৫ শতাংশ  নাস্তিক সংশয়বাদী, অথবা কোনো ধর্মের নয়-কিন্তু বিশ্বাসী। যেসব বিজ্ঞানীরা বিবর্তনে সমর্থন  করেন তাদের মধ্যে নাস্তিকতা কোনো প্রভাব ই ফেলে নি প্রায় একইরকম ফলাফল প্রকাশ পায় ১৯৯৭ সালে আমেরিকার জনগণ এবং বিজ্ঞানীদের উপর করা গ্যালোপ জরিপ এর মাধ্যমে
সংরক্ষণশীলরা তারপরেও আপত্তি করতেই থাকেন, তারা বলতেই থাকেন বিবর্তনবাদ এমন একটি ধারণার বারবার পুনর্জাগরণ ঘটাচ্ছে যার মাধ্যমে ঈশ্বরের হস্তক্ষেপ কে বাতিল করা হচ্ছে। জীবে বৈচিত্র্য এমনকি মানুষের উদ্ভব কে বিবর্তন ব্যাখ্যা করে যা বিশ্বাসের মূলে কুঠারাঘাত করে একই সাথে জীবের উদ্ভবের ব্যাখা তাদের সৃষ্টিবাদী মিথের সাথে না মিলায় তাদের আপত্তির কোনোভাবেই সমাধান হচ্ছিল না। যাই হোক তারপরও কয়েকটা ধর্ম যেমন ক্যাথলিক চার্চ বিবর্তনের সাথে মিল রেখে তাদের বিশ্বাসের (জীবের উদ্ভবের ব্যাখ্যার) সংস্কার করেছে।
প্রকাশনা
{{Refend|language=ইংরেজি}}
ধামইর ইউনিয়ন
ধামইর ইউনিয়ন বাংলাদেশের রংপুর বিভাগের দিনাজপুর জেলার বিরল উপজেলার অন্তর্গত একটি ইউনিয়ন পরিষদ। এটি ৮৫.৩৯ কিমি২ (৩২.৯৭ বর্গমাইল) এলাকা জুড়ে অবস্থিত এবং ১৯৯১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৭,৯৬৮ জন। ইউনিয়নটিতে মোট গ্রামের সংখ্যা ১৭টি ও মৌজার সংখ্যা ১৭টি।
কুচিপুড়ি
right|thumb|300px|নৃত্যরতা কুচিপুরী নর্তকী
কুচিপুড়ি ভারতীয় ধ্রুপদী নৃত্যের প্রধান আটটি নৃত্যশৈলীর একটি। দক্ষিণ ভারতের অন্ধ্রপ্রদেশ রাজ্যের কুচিপুড়ি গ্রামে এই নাচের উৎপত্তি। এর পোশাক ও আদবকায়দার সঙ্গে ভরতনাট্যমের কিছু মিল আছে।
কুচিপুড়ি এক ধরনের নৃত্যনাট্য। প্রাচীন হিন্দু সংস্কৃত ভাষার নাট্য শাস্ত্র পুঁথিতে এর উল্লেখ রয়েছে। চারণ কবি, উপাসনালয় ও আধ্যাত্মিক বিশ্বাসের সাথে জড়িত এই নৃত্য ভারতের অন্যান্য প্রধান শাস্ত্রীয় নৃত্যের মত ধর্মীয় শিল্পের হিসেবে বিকাশ লাভ করে। দশম শতাব্দীর কপারে খোদাই করার চিত্র থেকে এবং পঞ্চদশ শতাব্দীর পুথি মাচুপাল্লি কাইফাত থেকে কুচিপুড়ির অস্তিত্বের প্রমাণাদি পাওয়া যায়। কুচিপুড়ি রীতির বিশ্বাস অদ্বৈত বেদান্ত'র সন্ন্যাসী তীর্থ নারায়ণ যতি ও তার শিষ্য সিদ্ধেন্দ্র যোগি ১৭শ শতাব্দীতে কুচিপুড়ির আধুনিক রূপের প্রবর্তন ও কৌশল প্রণয়ন করেন।  কুচিপুড়ি মূলত হিন্দু দেবতা কৃষ্ণের বৈষ্ণব রীতি হিসেবে বিকাশ লাভ করে, এবং এটি তামিল নাড়ুতে প্রাপ্ত ভগবত মেলার সাথে ঘনিষ্ঠভাবে জড়িত।
এল চাভো দেল ওচো
থাম্ব|[[ক্যালি, কলম্বিয়াতে এল চাভোর একটি মূর্তি।]] এল চাভো দেল ওচো (El Chavo del Ocho) হলো রবার্তো গোমেজ বোলানোস নির্মিত একটি মেক্সিকান সিটকম। এই নাটক কানাল ৮ এবং এল কানাল ডি লাস এস্ট্রেলাসলে ২৭ এপ্রিল ১৯৭২ থেকে ১২ জুন ১৯৯২ পর্যন্ত প্রচারিত হয়েছিলো। সিরিজের শ্রেষ্ঠাংশে অভিনয় করেন গোমেজ বোলানোস, রামন ভালদেস, কার্লোস ভিলাগ্রান, মারিয়া আন্তোনিটা ডি লাস নিভস, ফ্লোরিন্ডা মেজা, রুবেন আগুয়েরে, অ্যাঞ্জেলিনস ফার্নান্দেজ এবং এডগার ভিভার।
ইস্ট বেঙ্গল রেজিমেন্ট
ইস্ট বেঙ্গল রেজিমেন্ট, বাংলাদেশ সেনাবাহিনীর একটি পদাতিক রেজিমেন্ট। এটি বাংলাদেশ সেনাবাহিনীর সর্ববৃহৎ সংগঠন। এই রেজিমেন্টটি প্রতিষ্ঠা করেন মেজর আবদুল গণি।
ইতিহাস
ব্রিটিশ শাসন থেকে পাকিস্তানের স্বাধীন হওয়ার পর ১৯৪৮ সালের ১৫ ফেব্রুয়ারি ইস্ট বেঙ্গল রেজিমেন্ট গঠিত হয় যা প্রতিষ্ঠা করেন মেজর আবদুল গণি (মেজর)। ক্যাপ্টেন গণি বাঙালি মুসলমানদের নিয়ে রেজিমেন্ট গড়ার স্বপ্ন বাস্তবায়নে সিনিয়র ব্রিটিশ ও বাঙালি অফিসারদের সঙ্গে যোগাযোগ করতে থাকেন। ১৯৪৭ সালে ভারত বিভক্তির পর ব্রিটিশ জেনারেল মেসারভি পাকিস্তান সেনাবাহিনীর প্রথম সেনাপ্রধান নিযুক্ত হন। আগে থেকেই তিনি ক্যাপ্টেন গণিকে চিনতেন এবং মহাযুদ্ধে বাঙালি সৈনিক, অফিসার ও ক্যাপ্টেন গণির বীরত্বপূর্ণ ভূমিকা সম্পর্কে অবগত ছিলেন। সে সুবাদে তিনি জেনারেল স্যার মেসারভিকে বাঙালি মুসলমানদের নিয়ে একটি রেজিমেন্ট গঠনের অনুরোধ জানিয়ে পত্র লিখেন। মেসারভি এ প্রস্তাবকে অত্যন্ত গুরুত্বসহকারে গ্রহণ করেন। ঢাকায় আসার পর বাঙালি রেজিমেন্ট গঠন করার জন্য ক্যাপ্টেন গণি জোর তৎপরতা শুরু করেন। পাকিস্তানের তৎকালীন মুখ্যমন্ত্রী খাজা নাজিমউদ্দিন ক্যাপ্টেন গণিকে বাঙালি রেজিমেন্ট গড়ার বিষয়ে আশ্বাস প্রদান করেন। ক্যাপ্টেন গণি সারা পূর্ব পাকিস্তান তিনি ঘুরে বেড়াতে থাকেন উপযুক্ত লোকদের ভর্তি করার জন্য। কঠোর পরিশ্রম করতে থাকেন সঠিক ব্যক্তিকে রিক্রুট করার জন্য, যাতে পাকিস্তানের সব রেজিমেন্টের মধ্যে বাঙালি রেজিমেন্টের সৈনিকরা হয় সেরা। এসব সৈনিকদেরকে ঢাকার কুর্মিটোলায় কঠোর প্রশিক্ষণের ব্যবস্থা করা হয়।
১৯৬৫ ভারত–পাকিস্তান যুদ্ধ
১৯৬৫ সালের ভারত–পাকিস্তান যুদ্ধে ইস্ট বেঙ্গল রেজিমেন্ট অংশগ্রহণ করে অত্যন্ত সাহসিকতা প্রদর্শন করে। উক্ত যুদ্ধে প্রথম ইস্ট বেঙ্গল রেজিমেন্টকে বামবাওয়ালি-রাভী-বেদিয়ান খাল (বিআরবি খাল) বরাবর মোতায়েন করে লাহোর রক্ষার দায়িত্ব দেয়া হয়। বারগবার ভারতীয় আক্রমণের মুখেও ইস্ট বেঙ্গল রেজিমেন্ট তাদের উপর অর্পিত দায়িত্ব সফলতার সাথে পালন করে। যুদ্ধ শেষে এই রেজিমেন্ট পাকিস্তান সেনাবাহিনীর সকল ইউনিটের মধ্যে সর্বাধিক বীরত্বসূচক পদক লাভ করে।
বাংলাদেশের স্বাধীনতা যুদ্ধ
১৯৭১ সালের মার্চ মাসে, পূর্ব পাকিস্তানের জনগণের উপর সামরিক হামলার প্রতিক্রিয়া সরূপ ইস্ট বেঙ্গল রেজিমেন্ট বিদ্রোহ করে। কেউ কেউ পাকিস্তান বাহিনীর প্রতি আনুগত্য প্রকাশ করে। অনেকে পাকিস্তানীদের হাতে নিহত হন।
ভূমিকা
ইস্ট বেঙ্গল রেজিমেন্ট সেনাবাহিনীর সবচেয়ে বড় সৈন্য বিন্যাস । বাংলাদেশ সেনাবাহিনীর সকল পদাতিক ব্রিগেডেই এই রেজিমেন্টের ব্যাটেলিয়ন আছে। এই রেজিমেন্টের মূল দায়িত্ব হচ্ছে সম্মুখ যুদ্ধে শত্রুকে প্রতিহত ও পরাজিত করা। এই রেজিমেন্ট বৈশ্বিক শান্তি-রক্ষায় বাংলাদেশের অঙ্গীকারও বাস্তবায়ন করছে, যা বাংলাদেশকে জাতিসংঘ শান্তিরক্ষা মিশনে সর্বাধিক সৈন্য প্রেরণকারী দেশগুলোর একটি হিসেবে প্রতিষ্ঠিত করেছে।
এইচডি ১৪২৪১৫ বি
এইচডি ১৪২৪১৫ বি (ইংরেজি: HD 142415 b) হল একটি বহির্গ্রহ, যার প্রায়-বিস্তার ৫১.৩ ± ২.৩ মিটার প্রতি সেকেন্ড। এই তথ্যটিই ইঙ্গিত করে যে বহির্গ্রহটির ন্যূনতম ভর ১.৬৯ বার্হস্পত্য ভর, কাক্ষিক পর্যায়কাল ৩৮৬.৩ দিন এবং এটির নাক্ষত্রিক ভরের ভিত্তিতে পরাক্ষ হল ১.০৭ জ্যোতির্বৈজ্ঞানিক একক। ডপলার বর্ণালিবীক্ষণ যন্ত্র ব্যবহার করে পর্যবেক্ষিত এলোমেলো, ডিম্বাকৃতি পথযুক্ত নাক্ষত্রিক ওয়াবল ইঙ্গিত করে যে এই গ্রহটির কক্ষপথ প্রায় ৫০ শতাংশ অর্থাৎ উচ্চ মাত্রায় উৎকেন্দ্রিক।
২০০৩ সালের ৩০ জুন লা সিলা মানমন্দিরে কোরেইল স্পেকট্রোগ্রাফ ব্যবহার করে মিশেল মাইয়র এই গ্রহটি আবিষ্কার করেন।
সোয়াহিলি ভাষা
সোয়াহিলি ভাষা (কিসুয়াহিলি অর্থাৎ "সুয়াহিলি ভাষা") আফ্রিকার সোয়াহিলি জাতির (উয়াসোয়াহিলি) লোকদের মুখের ভাষা। সোয়াহিলি জাতির লোকেরা দক্ষিণ সোমালিয়া থেকে উত্তর মোজাম্বিক পর্যন্ত ভারত মহাসাগরের উপকূলে একটি দীর্ঘ এলাকা জুড়ে বাস করে। যদিও সোয়াহিলি মাত্র ৫০ লক্ষ থেকে ১ কোটি লোকের মাতৃভাষা, এটি পূর্বাঞ্চলীয় আফ্রিকা ও গণতান্ত্রিক কঙ্গো প্রজাতন্ত্রের একটি আন্তর্জাতিক ভাষা। এটি চারটি দেশের জাতীয় বা সরকারী ভাষা এবং আফ্রিকান ইউনিয়নের দাপ্তরিক ভাষাগুলির মধ্যে একমাত্র আফ্রিকান ভাষা।
উচ্চরণ
<references group="*"/>
শ্যামল ছায়া
শ্যামল ছায়া ২০০৪ সালের বাংলাদেশী যুদ্ধভিত্তিক নাট্য চলচ্চিত্র। বাংলাদেশের স্বাধীনতা যুদ্ধের উপর ভিত্তি করে নির্মিত চলচ্চিত্রটি রচনা ও পরিচালনা করেছেন হুমায়ূন আহমেদ। অভিনয়ে ছিলেন মেহের আফরোজ শাওন, রিয়াজ, হুমায়ুন ফরীদি, আহমেদ রুবেল, শিমুল প্রমুখ। এটি ২০০৬ সালে ৭৮তম একাডেমি পুরস্কার আয়োজনে শ্রেষ্ঠ বিদেশি ভাষার চলচ্চিত্র বিভাগে বাংলাদেশের নিবেদিত দ্বিতীয় চলচ্চিত্র। যদিও এটি মূল অস্কারে মনোনীত হয়নি।
কাহিনিসংক্ষেপ
১৯৭১ সালের মার্চে বাংলাদেশের স্বাধীনতা যুদ্ধ শুরু হয়। সারা দেশে যুদ্ধ ছড়িয়ে পড়ায় অনেকেই নিরাপদ আশ্রয়ের সন্ধানে ছুটে বেড়াতে থাকে। এমনই একদল আশ্রয় সন্ধানীর পলায়নের কাহিনি নিয়ে চলচ্চিত্রটি নির্মিত হয়েছে। এক দল লোক একটি ইঞ্জিনচালিত নৌকায় করে নিরাপদ গন্তব্যের পানে ছুটছে যদিও তারা নিশ্চিত নয়, নিরাপত্তা কোথায় পাওয়া যাবে।
আল-সাখাভী
শামসুদ্দিন মুহাম্মদ ইবনে আব্দুর রহমান আল-সাখাভী (আরবী: شمس الدين محمد بن عبدالرحمن السخاوي‎‎,, ৮৩১-৯০২ হিঃ) ছিলেন একজন সম্মানিত মুসলিম মুহাদ্দিস বা হাদিসশাস্ত্রবিদ এবং ইতিহাসবিদ।
তিনি ১৪২৮ খ্রিষ্টাব্দে কায়রো-তে জন্মগ্রহণ করেন। মিসরের আল-সাখা নামক অঞ্চলে তার বাড়ি হওয়ায় তিনি আল-সাখাভী নামে প্রসিদ্ধি লাভ করেন। তিনি বিশেষত হাদীস, তাফসীর, সাহিত্য ও ইতিহাসের উপর লিখতেন। আল-সাখাভী শাফেয়ী আইনে বিশেষজ্ঞ ছিলেন। তিনি হাদীসের ক্ষেত্রে ইবনে হাজার আসকালানি দ্বারা ব্যাপকভাবে প্রভাবিত হন যা তার লেখাতে ফুটে উঠে।
তিনি ১৪৯৭ খ্রিষ্টাব্দে মদীনাতে মৃত্যুবরণ করেন।
সৌদি আরবের পৌর নির্বাচন, ২০১১
সৌদি আরবের শহর ও নগরগুলিতে পৌর নির্বাচন, প্রাথমিকভাবে ৩১ অক্টোবর ২০০৯-এর জন্য পরিকল্পনা করা হয়েছিল, যা ২৯ সেপ্টেম্বর ২০১১ (২২ সেপ্টেম্বর ২০১১-এর প্রাথমিক তারিখের এক সপ্তাহ পরে) অনুষ্ঠিত হয়। নারীদের নির্বাচনে অংশ নিতে দেওয়া হয়নি। নারীরা সরকারী নির্বাচনে অংশগ্রহণের অধিকারের জন্য প্রচারণা চালায় এবং সমান্তরাল পৌরসভা গঠনের পরিকল্পনা করে।
পটভূমি
পৌরসভা নির্বাচন মূলত সৌদি আরবে ৩১ অক্টোবর ২০০৯ তারিখে অনুষ্ঠিত হওয়ার পরিকল্পনা করা হয়। ২০০৯ সালে নির্বাচন হয়নি। সরকারী কর্তৃপক্ষ জানিয়েছে যে "নির্বাচকদের সম্প্রসারণ এবং মহিলাদের ভোট দেওয়ার সম্ভাবনা অধ্যয়ন করার" প্রয়োজনের কারণে বিলম্ব হয়েছে। অ্যাসোসিয়েটেড প্রেস ঘোষণা করেছে যে ২০১১ সালে একটি নির্বাচন অনুষ্ঠিত হবে "আরব বিশ্বের রাজনৈতিক অস্থিরতার ঢেউ থেকে উদ্ভূত সৌদি আরবে ভিন্নমতের গুঞ্জনের সাথে মিলে গেছে।" ২২-২৩ মার্চ ২০১১ তারিখে, পৌর ও গ্রামীণ বিষয়ক মন্ত্রণালয়ের কর্মকর্তারা ঘোষণা করেন যে নির্বাচন ২২ সেপ্টেম্বর ২০১১ তারিখে অনুষ্ঠিত হবে।
স্থানীয় পরিষদের অর্ধেক আসন নির্বাচনে এবং বাকি অর্ধেক নিয়োগ দেওয়ার কথা ছিল। পরিষদের "সামান্য ক্ষমতা" আছে।
নির্বাচনী প্রক্রিয়া
ভোটার নিবন্ধন ২৩ এপ্রিল থেকে ১৯ মে বা ২৮ জুলাই পর্যন্ত হয়।  প্রার্থী নিবন্ধন ২৮ মে থেকে ২ জুন পর্যন্ত অনুষ্ঠিত হয়।
প্রার্থী নিবন্ধন বন্ধ হওয়ার পর নির্বাচনী প্রচারণার সময় নির্ধারণ করা হয়েছিল। পৌরসভা নির্বাচনের পর অক্টোবরে ৬ বছরের মেয়াদে পৌরসভা গঠন করা হবে।
নারীদের অংশগ্রহণ
মার্চের শেষের দিকে, মিউনিসিপ্যাল এবং গ্রামীণ বিষয়ক মন্ত্রক বলেছিল যে মহিলারা ২০১১ সালের নির্বাচনে "রাজ্যের সামাজিক রীতিনীতির কারণে" ভোট দেবেন না। কিং সৌদ ইউনিভার্সিটির ইতিহাসের প্রভাষক এবং মানবাধিকার কর্মী হাতুন আল-ফাসি নির্বাচনে নারীদের অংশগ্রহণের জন্য প্রচারণার সাথে জড়িত বলেছেন যে নারীরা শুধুমাত্র পুরুষদের জন্য নির্বাচনের সমান্তরালে তাদের নিজস্ব পৌরসভা গঠন করার সিদ্ধান্ত নিয়েছে। আল-ফাসি বলেছেন যে মহিলারা তাদের নিজস্ব মিউনিসিপ্যাল কাউন্সিল তৈরি করা বা "প্রকৃত নির্বাচনে" অংশ নেওয়া উভয়ই সৌদি আইনের অধীনে বৈধ এবং নির্বাচন কমিশনের প্রধান আল-দাহমাশ তার সাথে একমত।
সৌদি আরবের নারীরা "বালাদি" ( আমার দেশ ) এবং সৌদি নারী বিপ্লবের মাধ্যমে সংগঠিত হয় নির্বাচনে নারীদের অংশগ্রহণের জন্য প্রচারণা চালাতে। ২৩-২৫ এপ্রিল পর্যন্ত, জেদ্দা, রিয়াদ এবং দাম্মামের মহিলারা ভোটার হিসাবে নিবন্ধন করার চেষ্টা করেছিলেন। গালফ নিউজ বলেছে যে "দৃঢ় জনমত...নির্বাচন প্রক্রিয়ায় নারীদের অংশগ্রহণকে সমর্থন করে" স্থানীয় সংবাদপত্র নির্বাচনে নিবন্ধনের জন্য লাইনে দাঁড়িয়ে থাকা নারীদের ছবি প্রকাশ করে। "বালাদি" ফেসবুক প্রচারণার চেয়ার ফওজিয়া আল হানি বলেছেন যে সৌদি আরবের আইন বলে যে নারীদের ভোট দেওয়ার এবং প্রার্থী হিসাবে দাঁড়ানোর অধিকার রয়েছে।
বাদাউই তার নিবন্ধন প্রত্যাখ্যান করার জন্য মিউনিসিপ্যাল ইলেকশন আপিল কমিটির কাছেও আবেদন করেছিলেন। তার আবেদন প্রত্যাখ্যান করা হয়েছিল এই কারণে যে নিবন্ধন প্রত্যাখ্যানের বিরুদ্ধে আপিল প্রত্যাখ্যানের তিন দিনের মধ্যে হতে হবে।
শুরা কাউন্সিলের সামনে ২৫ সেপ্টেম্বর ২০১১-এ একটি বার্ষিক ভাষণে বাদশাহ আবদুল্লাহ বলেন যে সৌদি মহিলারা ২০১৫ সালের পৌর নির্বাচনে অংশ নিতে এবং ভোট দিতে সক্ষম হবেন।
ফলাফল
নির্বাচনে সৌদি আরবের আশেপাশের ২৮৫টি পৌর কাউন্সিলের ১০৫৬টি আসন অনুষ্ঠিত হয়েছে।
আরো দেখুন
]]
প্রভাবতী বসু (বিপ্লবী)
প্রভাবতী বসু ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিকন্যা।
রাজনৈতিক জীবন
প্রভাবতী বসু ময়মনসিংহের কংগ্রেস নেতা সূর্য সোমের কন্যা এবং কংগ্রেসের বিশিষ্ট কর্মী সুধীর বসুর স্ত্রী ছিলেন। তিনি ১৯২১ সাল থেকে ময়মনসিংহের কংগ্রেসের সঙ্গে যুক্ত ছিলেন। তিনি সেখানকার মহিলাদের কংগ্রেসে যোগদানের প্রেরণা দেন। কংগ্রেসের সব আন্দোলনেই তিনি অংশগ্রহণ করেন। পরে তিনি বঙ্গীয় প্রাদেশিক কংগ্রেসের সদস্য নির্বাচিত হন। ময়মনসিংহের বিপ্লবী যুগান্তর-দলের সঙ্গেও তিনি যুক্ত ছিলেন। ১৯৩০ সালে বিপ্লবীদের নিষিদ্ধ জিনিস ও কাগজপত্র তাঁর হেপাজতে রাখা হত।
আদ-দিলাম
আদ-দিলাম ( আরবি : الدلم) সৌদি আরবের রিয়াদ অঞ্চলের একটি শহর। ২০১০ সালের হিসাবে, শহরের ৪০ ১১৪ জন বাসিন্দা রয়েছে। এটি ১৯০৩ সালে দিলম যুদ্ধের স্থান ছিল।
খড়
থাম্ব
ধান বা লতাগুল্মের শুকনো অংশ থেকে খড় উৎপাদন হয়। সাধারণত ধান বা লতাজাতীয় খাদ্যশস্য মাড়াই করার পর অবশিষ্ট ঐচ্চিক অংশ শুকিয়ে সংরক্ষণ করা হয়। যা শুকনো তৃণবিশেষ বা খড় হিসেবে পরিচিতি।  খড় গ্রামগঞ্জের কৃষক বাড়িতে স্তুপাকারে রাখা হয়। সাধারণত যেসব কৃষক পশু পালন করেন তারা পশুর খাদ্য হিসেবে এটি ব্যবহার করেন।
বিবরণ
খড়ের গাদা ঘাস, লতা-পাতা, শিম জাতীয় গাছ বা অন্যান্য লতাপাতাসংক্রান্ত গাছপালা কেটেও গোখাদ্য হিসেবে ব্যবহারের জন্যে একপ্রকার সংরক্ষণ পদ্ধতি। এতে লতা বা ঘাসকে শুকিয়ে সংরক্ষণ করা হয়। এ গোখাদ্য সাধারণত  গৃহপালিত পশু যেমন গরু, ঘোড়া, ছাগল এবং ভেড়া,  খরগোশ এবং গিনি শূকর হিসাবে ছোট পোষা প্রাণীদের খাওয়ানো হয়।
সংরক্ষণ পদ্ধতি
ঐতিহ্যগতভাবে কৃষকরা খড়কে গাদা করে রাখতে অভ্যস্ত। যা খড়ের গাদা হিসেবে পরিচিত। কৃষকরা তাদের গৃহপালিত পশু কিংবা হালচাষের প্রাণীদের জন্যে এটি তৈরি করেন। তৈরিতে যে কোনো সরু জাতীয় গাছের টুকরো, অথবা সুপারি গাছের টুকরো কিংবা বাঁশের সাহায্যে গাদা তৈরি করা যায়। খড়ের গাদা দুই পদ্ধতিতে তৈরি করা যায়। একটি হলো মাচাবিহীন অপরটি মাচাযুক্ত। মাচাবিহীন খড়ের গাদা সরাসরি মাটিতে বাঁশ কিংবা গাছের টুকরো উঁচু মাটিতে পুঁতে তার চারদিকে সরাসরি শুকনো খড় রাখা হয়। মাচাযুক্ত খড়ের গাদায় প্রাথমিকভাবে কাঠ বা বাঁশ দিয়ে মাটি থেকে কিছুটা উঁচু মাচা তৈরি করা হয়। তারপর মাঝখানে একটি বাঁশা বা গাছের টুকরো মাটিতে পুঁতে তার চারদিকে মাচার ওপর খড় রাখা হয়ে থাকে।
ভন আনস্কা ম্যাগাসিনেট
বর্তমানে ভবনটি উমিয়া এনার্জীর অন্তর্ভুক্ত যাদের প্রধান শাখা ভন আনস্কা ম্যাগাসিনেট ও গামলা ব্যাংকহাসেট-এর মধ্যে অবস্থিত। ১৯৮০ সাল থেকে ভবনটি চিহ্নিত ভবন হিসেবে স্বীকৃতি পায়।
৫২১
৫২১ গ্রেগরীয় বর্ষপঞ্জির একটি সাধারণ বছর।
শহরগ্রাম ইউনিয়ন
শহরগ্রাম ইউনিয়ন বাংলাদেশের রংপুর বিভাগের দিনাজপুর জেলার বিরল উপজেলার অন্তর্গত একটি ইউনিয়ন পরিষদ। এটি ১০০.৬৭ কিমি২ (৩৮.৮৭ বর্গমাইল) এলাকা জুড়ে অবস্থিত এবং ১৯৯১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২০,১১১ জন। ইউনিয়নটিতে মোট গ্রামের সংখ্যা ২৯টি ও মৌজার সংখ্যা ২৯টি।
ভৌগোলিক অবস্থান
ভৌগোলিক অবস্থান অনুযায়ী ইউনিয়নটির উত্তরে ৯নং মঙ্গলপুর ইউনিয়ন, দক্ষিনে ৬নং ভান্ডারা ইউনিয়ন,পূর্বে ৫নং বিরল ইউনিয়ন ও ৩ নং ধামইর ইউনিয়ন, পশ্চিমে বোচাগঞ্জের ৫ নং ছাতইল ইউনিয়ন অবস্থিত।
ব্লেজ মাতুইদি
ব্লেজ মাতুইদি (জন্ম: ৯ এপ্রিল ১৯৮৭) হলেন একজন ফরাসি পেশাদার ফুটবলার, যিনি ইতালীয় ক্লাব জুভেন্টাস এবং ফ্রান্স জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত সেন্টাল মিডফিল্ডার পজিশনে খেলে থাকেন। তাকে মাঝেমাঝেই "ভয়ঙ্কর এবং শক্তিশালী খেলোয়াড়" হিসেবে অভিহিত করা হয়ে থাকে। ইলে-দে -ফ্রান্সের অঞ্চলভিত্তিক অপেশাদার ফুটবল ক্লাবের হয়ে খেলার মাধ্যমে মাতুইদি ফুটবল জগতে পদার্পণ করেন; তার মধ্যে ইউএস ফন্তেনে-সু-বোয়া এবং সিও ভিন্সেনোয়া উল্লেখযোগ্য। ১৯৯৯ সালে, মর্যাদাপূর্ণ ফরাসি ক্লাব আইএনএফ ক্লেয়ারফন্তেনের একাডেমী পর্যায়ে যোগদান করেন। আইএনএফ ক্লেয়ারফন্তেন হতে চলে আসার পর, মাতুইদি অর্ধ-পেশাদার ক্লাব ইউএস ক্রেতেইল-লুজিতানোসে যোগদান করেন এবং সেখানে ৩ মৌসুম ক্লাবের একাডেমী পর্যায়ে অতিবাহিত করেন। ২০০৪ সালে, তিনি পেশাদার ক্লাব ত্রয়েস এসিতে যোগদান করেন এবং ২০০৪–০৫ মৌসুমে লীগ ১-এ খেলার মাধ্যমে তার পেশাদার ক্যারিয়ার শুরু করেন। ত্রয়েসের হয়ে ৩ মৌসুম খেলার পর, মাতুইদি এএস সেন্ট-ইতিয়েনে যোগদান করেন। এএস সেন্ট-ইতিয়েনের হয়ে তিনি প্রথমবারের মতো কোন উয়েফা লীগে খেলেন। ২০০৯–১০ মৌসুমে, আলাইন পেরিন তাকে দলের অধিনায়কের জন্য নির্ধারণ করেন। ২০১১ সালের জুলাই মাসে, এএস সেন্ট-ইতিয়েনে ৪ মৌসুম খেলার পর, মাতুইদি ৩ বছরের চুক্তিতে ফরাসি ক্লাব প্যারিস সেন্ট জার্মেইয়ে যোগদান করেন।
তিনি ফ্রান্সের বয়সভিত্তিক বেশ কয়েকটি দলের হয়ে খেলেছেন; যার মধ্যে রয়েছে অনূর্ধ্ব-১৯ এবং অনূর্ধ্ব-২১। ২০১০ সালের আগস্ট মাসে, তৎকালীন নতুন ম্যানেজার লরেন্ত ব্লাঙ্ক দ্বারা তিনি প্রথমবারের মতো ফ্রান্সের জাতীয় দলে ডাক পান। ২০১০ সালের সেপ্টেম্বর মাসে, ২০১২ উয়েফা ইউরোর বাছাইপর্বে বসনিয়া ও হার্জেগোভিনার বিরুদ্ধে ফ্রান্স জাতীয় দলের হয়ে খেলার মাধ্যমে তিনি আন্তর্জাতিক পর্যায়ে অভিষেক করেন। তার অভিষেকের পর থেকে এপর্যন্ত তিনি ২টি উয়েফা ইউরোপীয় চ্যাম্পিয়নশিপ এবং ১টি ফিফা বিশ্বকাপ অংশগ্রহণ করেছেন। তিনি ২০১৬ উয়েফা ইউরো রানার-আপ ফ্রান্স দলের একজন সদস্য ছিলেন।
রয় হারফোর্ড
রয় ইভান হারফোর্ড (Roy Harford; জন্ম: ৩০ মে, ১৯৩৬) ফুলহাম এলাকায় জন্মগ্রহণকারী ইংরেজ বংশোদ্ভূত সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৬৮ সালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, বামহাতে নিচেরসারিতে ব্যাটিংয়ে পারদর্শী ছিলেন রয় হারফোর্ড।
প্রথম-শ্রেণীর ক্রিকেট
১৯৬৫-৬৬ মৌসুম থেকে ১৯৬৭-৬৮ মৌসুম পর্যন্ত রয় হারফোর্ডের প্রথম-শ্রেণীর খেলোয়াড়ী জীবন চলমান ছিল। মাত্র তিন মৌসুমের জন্যে প্রথম-শ্রেণীর খেলোয়াড়ী জীবন চলমান ছিল তার। রয় হারফোর্ড মূলতঃ উইকেট-রক্ষক হিসেবে খেলতেন।
সারেভিত্তিক মিচামের পক্ষে ক্লাব ক্রিকেটে অংশ নেন। এরপর নিউজিল্যান্ডে অভিবাসিত হন। ১৯৬৫-৬৬ মৌসুমে নিউজিল্যান্ডে অকল্যান্ডের পক্ষে প্রথম-শ্রেণীর ক্রিকেটে অংশগ্রহণ করেন।
আন্তর্জাতিক ক্রিকেট
সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন রয় হারফোর্ড। ১৫ ফেব্রুয়ারি, ১৯৬৮ তারিখে ডুনেডিনে সফরকারী ভারত দলের বিপক্ষে টেস্ট ক্রিকেটে অভিষেক ঘটে তার। ২৯ ফেব্রুয়ারি, ১৯৬৮ তারিখে ওয়েলিংটনে একই দলের বিপক্ষে সর্বশেষ টেস্টে অংশ নেন তিনি।
১৯৬৬-৬৭ মৌসুমে অস্ট্রেলিয়া দল নিউজিল্যান্ড গমন করে। এ সফরে নিউজিল্যান্ডের পক্ষে চারটি প্রতিনিধিত্বমূলক খেলায় অংশ নেন। ১৯৬৭-৬৮ মৌসুমে নিউজিল্যান্ডের সদস্যরূপে টেস্টবিহীন সফরে অস্ট্রেলিয়া গমন করেন। এ সফরে তিনিই দলের একমাত্র উইকেট-রক্ষক ছিলেন। এরপর ১৯৬৭-৬৮ মৌসুমে ভারত দল নিউজিল্যান্ড গমন করে। এ সিরিজের প্রথম তিন টেস্টে অংশ নেন তিনি। এরপর জন ওয়ার্ডকে তার স্থলাভিষিক্ত করা হয়। ঐ তিন টেস্টই তার সর্বশেষ প্রথম-শ্রেণীর ক্রিকেট খেলায় অংশগ্রহণ ছিল। শেষ টেস্টে সাতটি ক্যাচ গ্লাভসবন্দী করেছিলেন তিনি।
যথেষ্ট যোগ্যতাসম্পন্ন উইকেট-রক্ষক হওয়া সত্ত্বেও মাত্র ২৫টি প্রথম-শ্রেণীর ক্রিকেট খেলায় অংশগ্রহণের সুযোগ হয়েছিল তার। তন্মধ্যে ১৩টি খেলায় জাতীয় দলের পক্ষে খেলেছেন তিনি। ব্যাট হাতে মোটেই সুবিধে করতে পারেননি তিনি। উইকেট-রক্ষক হিসেবে তার এ অপ্রত্যাশিত অবদানের ফলে এগারো নম্বরে ব্যাটিংয়ে নামতে হতো রয় হারফোর্ডকে।
১৯৫০-এর দশকে নিউজিল্যান্ডের পক্ষে খেলায় অংশগ্রহণকারী নোয়েল হারফোর্ডের সাথে আত্মীয়তার কোন সম্পর্ক নেই।
সর্বব্যাপী পারমাণবিক পরীক্ষা নিষিদ্ধকরণ চুক্তি
সর্বব্যাপী পারমাণবিক পরীক্ষা নিষিদ্ধকরণ চুক্তি (সংক্ষেপে সিটিবিটি) সামরিক ও অসামরিক ক্ষেত্রে যাবতীয় পারমাণবিক পরীক্ষার উপর নিষেধাজ্ঞা জারি করেছে। ১৯৯৬ সালের ১০ সেপ্টেম্বর জাতিসংঘের সাধারণ সভায় এই চুক্তি গৃহীত হয়। তবে এখনও এটি কার্যকর করা হয়নি।
চরহোগলা জমিদার বাড়ি
চরহোগলা জমিদার বাড়ি বাংলাদেশের বরিশাল বিভাগের বরিশাল জেলার অন্তর্গত মেহেন্দিগঞ্জ উপজেলার এক ঐতিহাসিক জমিদার বাড়ি।
ইতিহাস
বৃটিশ শাসনামলের অনন্য স্থাপনার নজির এই জমিদার বাড়িটি। বৃটিশ এবং মুসলিম স্থাপত্যশৈলীর  সংমিশ্রণ  চোখে পরে জমিদার প্রাসাদের  স্থাপত্যশৈলীতে।  জমিদার পাঞ্জুশরিফ এই বংশের গোরাপত্তন করে,তার পিতার নাম "বুধাই শরিফ" এবং মাতার নাম "চান বিবি"।
" বুধাই শরিফ " ছিলেন বিহারের রাজ কোষাধ্যক্ষ
২৩ জুন ১৭৫৭ সালে পলাশী যুদ্ধে নবাব মির্জা মুহাম্মদ সিরাজ-উদ-দৌলার পরাজয়ের ফলে বিহার বৃটিশদের অধীনস্থ হওয়ায় বুধাই শরিফ প্রান ভয়ে তার পরিবার সহ পূর্ব বাংলার সিলেটে চলে আসেন এবং সেখানেই তিনি মৃত্যু বরন করেন। তার মৃত্যুর পরে "পাঞ্জুশরিফ " তার মাতা" চান বিবিকে " নিয়ে প্রথমে খুলনা চলে আসেন এবং এর কিছুদিন পরে ১৭৮০ সালে মেহেন্দিগঞ্জ চোলে আসেন এবং বসতি স্থাপন করেন যা ছিল জোড়াসাঁকো ঠাকুর এস্টেটে জমিদারির অংশ । "পাঞ্জুশরিফ" ঠাকুর এস্টেটের কর্তৃক এই অঞ্চলে জমিদারি প্রাপ্ত হন এবং পরবর্তী সময়ে আত্মীয়তা স্বরূপ শায়েস্তাবাদ নবাব কর্তৃক কিছু অঞ্চল উপহার প্রাপ্ত হন।
পরবর্তী সময়ে পাঞ্জুশরিফের নাতি আবু জমিল শামসুল হামিদ চৌধুরী( আকা মিয়া)  বৃটিশ কর্তৃক নতুন  জমিদারি অঞ্চল ক্রয় করেন আর বৃটিশ  কর্তৃক    "চৌধুরী" উপাধি লাভ করেন।
পাঞ্জুশরিফে জ্যেষ্ঠ পুত্র আব্দুল করিম চৌধুরীর(ভেলু মিয়া) সময় কালে চরহোগলা জমিদার পরিবার বৃটিশ কর্তৃক জলকর প্রাপ্তির আধিকার লাভ করে  যার সীমানা মেহেন্দিগঞ্জ থেকে  বঙ্গোপসাগর আবধি
নদী সম।ূহ
"পাঞ্চু শরিফ" ছয় পুত্র সন্তান ও দুই কন্যা সন্তান এর জনক
১ আব্দুল করিম চৌধুরী(ভেলু মিয়া)
২ জালাল উদ্দিন চৌধুরী(কালা মিয়া)
৪ আব্দুস ছোবাহা চৌধুরী(ছোবাহান মিয়া)
৫ মফিদুল ইসলাম চৌধুরী (ফেদু মিয়া)
৬ আবু মিয়া(আসল নাম পরবর্তীতে জানা গেলে সংযোজন করা হবে)
৭ মুকিমুন নেছা (কন্যা)
৮) *নাম পরবর্তীতে জানা গেলে সংযোজন করা হবে
পাঞ্জুশরিফের দ্বিতীয় পুত্র
জালাল উদ্দিন চৌধুরীর (কালা মিয়ার) সময় কালে  বাড়ির প্রধান জমিদার  প্রাসাদ  ভবন নির্মাণ করা হয়
স্থানিয়দের কাছে এটি কালামিয়া জমিদার বাড়ি নামে অধিক পরিচিত।
খালিদ মাহমুদ (ব্রিটিশ রাজনীতিবিদ)
খালিদ মাহমুদ (জন্ম: ১৩ জুলাই ১৯৬১) একজন ব্রিটিশ লেবার পার্টির রাজনীতিবিদ যিনি ২০০১ সাল থেকে বার্মিংহাম পেরি বারের সংসদ সদস্য (এমপি) ছিলেন।
রাজনৈতিক পেশা
মাহমুদ ইউসিই বার্মিংহামের স্নাতক এবং ট্রেড ইউনিয়নের পটভূমির প্রাক্তন প্রকৌশলী। তিনি ১৯৯০ থেকে ১৯৯২ পর্যন্ত বার্মিংহাম সিটি কাউন্সিলর ছিলেন। ২০০১ সালে, মাহমুদকে স্থানীয় লেবার পার্টির সদস্যরা পেরি বারের আসনের জন্য নির্বাচিত করেছিলেন।
যদিও ২০০১ সালের নির্বাচনে মাহমুদ লেবারের আসনটি ধারণ করেছিলেন, তবে তার ভোটের পরিমাণ ১৬.৫% হ্রাস পেয়েছে, বেশিরভাগ অংশই লিবারেল ডেমোক্র্যাট প্রার্থী জন হান্টের হয়ে গেছে, যিনি তার বিরোধী টিকিটে প্রার্থী ছিলেন। পরবর্তীতে ২০০৫ সালের নির্বাচনে মাহমুদ তার ভোটের অংশটি কিছুটা বাড়িয়েছিলেন, যদিও তার সংখ্যাগরিষ্ঠতায় ৮০৫ ভোট কমেছে। তিনি পুনরায় ২০১০ সালে নির্বাচিত হয়েছিলেন।
প্রধানমন্ত্রী টনি ব্লেয়ারকে পদত্যাগ করার আহ্বান জানিয়ে চিঠিতে স্বাক্ষর করার পর তিনি পদত্যাগ করার সময় তিনি স্বরাষ্ট্র দফতরের মন্ত্রী টনি ম্যাকনল্টির সংসদীয় বেসরকারী সচিব হিসাবে দায়িত্ব পালন করেছিলেন। পাকিস্তানি বংশোদ্ভূত মাহমুদ বলেছিলেন যে ওসামা বিন লাদেন কয়েক হাজার পাকিস্তানি সেনাবাহিনী নিয়ে একটি শহরে বসবাস করছেন এবং পাকিস্তানের সুরক্ষা বাহিনীর আল-কায়েদা এবং উপাদানের মধ্যে কথিত যোগসূত্র নিয়ে প্রশ্ন জাগিয়েছিলেন। তিনি বিষয়টি জানতে পেরে তিনি "উদ্বেগ ও হতবাক" হয়েছিলেন।
মাহমুদ ২০১৩ সালে বার্মিংহাম কলেজের শিক্ষার্থীদের ওড়না পরা নিষিদ্ধ করার সিদ্ধান্তের বিরোধিতা করেছিলেন। মাহমুদ দ্য হাফিংটন পোস্টকে বলেছেন, "কলেজটি এই পদক্ষেপ নিয়েছে বলে আমি গুরুতরভাবে উদ্বিগ্ন।" "আমি কোনও কারণ দেখছি না যে যুবতী মহিলারা তাদের বিশ্বাস অনুশীলন করতে এবং তাদের ধর্মের জন্য উপযুক্ত যা পরিধান করতে সক্ষম হবে না, [... ] এটি আপনার অধিকার রক্ষার স্বাধীনতার সম্পর্ক। কলেজের বিশ্বাস, রঙ এবং পটভূমির প্রতি শ্রদ্ধা প্রদর্শন এবং উত্সাহিত করা উচিত। [সিদ্ধান্ত] শিক্ষার্থীদের জন্য সেট করা উদাহরণ নয় ""
হাউস অফ কমন্স বিভাগগুলোতে তিনি জাতীয় পরিচয়পত্র প্রবর্তন, শিক্ষার্থীদের টপ-আপ ফি, সন্ত্রাসবিরোধী আইনের পক্ষে ভোট দিয়েছেন এবং তিনি ইরাক যুদ্ধের তদন্তের বিরুদ্ধে ভোট দিয়েছেন। তিনি হেনরি জ্যাকসন সোসাইটির উপদেষ্টা কাউন্সিলে (লেবার পলিটিকাল কাউন্সিল সদস্য হিসাবে )ও রয়েছেন।
ইউরোপীয় ইউনিয়নের গণভোটে, মাহমুদ শুরুতে ছাড় ত্যাগ প্রচারকে সমর্থন করেছিলেন কিন্তু অভিবাসন বিষয়ে অভিযানের মনোনিবেশে অসন্তুষ্ট হয়ে ফেব্রুয়ারি ২০১৬ এ চলে যান। পরে সেই বছরের জুনে, তিনি পুনরায় থাকার প্রচারের পক্ষে তার সমর্থন ঘোষণা করেছিলেন।
২০১৬ সালের লেবার পার্টির (যুক্তরাজ্য) নেতৃত্বাধীন নির্বাচনে জেরেমি কর্বিনকে প্রতিস্থাপনের ব্যর্থ প্রয়াসে ওয়ান স্মিথকে তিনি সমর্থন করেছিলেন।
খরচ
২০০৯ সালের মে মাসে, যুক্তরাজ্যের সাংসদদের ব্যয়ের বিশদ বিবরণের এক অংশ হিসাবে মাহমুদ তার গার্লফ্রেন্ডের সাথে পাঁচতারা পশ্চিম লন্ডনের হোটেলে থাকার জন্য £ ১,৩৫০ ডলার দাবি করেছিলেন। মাহমুদ সাংসদ থাকাকালীন আট বছরে খাবারের জন্য £ ৩৫,০০০ ডলার বেশি দাবি করেছিলেন।
পুরস্কার এবং মনোনয়ন
২০১৫ সালের জানুয়ারিতে মাহমুদ ব্রিটিশ মুসলিম পুরস্কারে রাজনীতিবিদ বর্ষসেরা পুরস্কারের জন্য মনোনীত হন।
ব্যক্তিগত জীবন
২০১৪ সালের জানুয়ারিতে, মাহমুদ একটি নামবিহীন লাইভ দাতার কাছ থেকে একটি অঙ্গ গ্রহণ করে, তিনি বার্মিংহামের এজবাস্টনের কুইন এলিজাবেথ হাসপাতালে কিডনি প্রতিস্থাপন করেছিলেন। তিনি এর আগে ২০০৮ সালে কিডনি অকেজোর পরে ডায়ালাইসিস করেছিলেন  তাঁর যমজ ভাই কিডনি অকেজো হয়ে মারা যান।
বেলারুশের জাতীয় প্রতীকসমূহ
সোভিয়েত ইউনিয়ন থেকে বেলারুশের স্বাধীনতার পর, দেশটি সোভিয়েত যুগের আগে ব্যবহৃত জাতীয় প্রতীক পুনরুত্থান করে। এছাড়াও একটি লাল পতাকার সাথে সাদা ডোরাকাটা দাগ এবং কুলচিহ্নে একজন বীরযোদ্ধা অশ্বের উপরে। এই জাতীয় প্রতীকসমূহ ১৯৯৫ সালের একটি বিতর্কিত ভোটের মাধ্যমে সোভিয়েত যুগের প্রতীকে প্রতিস্থাপিত করা হয়। ঐ দুটি প্রতীকসমূহের পাশাপাশি জাতীয় সঙ্গীতও বেলারুশের সাংবিধানিকভাবে নির্ধারিত জাতীয় প্রতীক।
আইন
১৯৯৪ সালে বেলারুশ সংবিধানের ১৯ ধারায় দেশের সরকারি প্রতীকসমূহ তালিকাভূক্ত করা হয়েছে। ১৯ ধারা পাঠ্য:
একটি সার্বভৌম রাষ্ট্র হিসেবে বেলারুশ প্রজাতন্ত্রের জাতীয় পতাকা, জাতীয় প্রতীক ও জাতীয় সংগীত প্রতীক হইবে।
প্রতিটি জাতীয় প্রতীক তাদের অতিরিক্ত নিজ নিজ আইন দ্বারা নির্ধারিত করা হয়। জাতীয় প্রতীকের ব্যবহার প্রতিটি প্রতীকের সংশ্লিষ্ট আইনের মধ্যে আচ্ছাদিত করা হয়।
জাতীয় পতাকা
জাতীয় পতাকাটি ৭ই জুন, ১৯৯৫ সাল থেকে ব্যবহার করা হচ্ছে যা দুটির একটি প্রতীক ১৯৯৫ সালের গণভোটের মাধ্যমে গ্রহণ হয়েছিল। পতাকার প্রধান উপাদানসমূহ হল লাল ও সবুজ, এবং উত্তোলন অবস্থানে একটি অলঙ্কার নকশা দিয়ে সজ্জিত করা হয়েছে। বর্তমান পতাকাটি ১৯৫১ সালে সোভিয়েত ইউনিয়নের একটি প্রজাতন্ত্র দেশ থাকা অবস্থায় ব্যবহৃত পতাকাকে সামান্য পরিবর্তন করা হয়েছে। পতাকার সোভিয়েত সংস্করণে ছিল উপরে কোণার কাছাকাছি উত্তোলনকৃত একটি হাতুড়ি ও কাস্তি এবং অলঙ্কার রং উল্টানো ছিল। সরকারি কর্মকর্তা ও সংস্থার ব্যবহৃত বেশ কিছু পতাকা জাতীয় পতাকার উপর ভিত্তি করে করা হয়েছে।
জাতীয় প্রতীক
১৯৯৫ সালে গণভোটের মাধ্যমে নির্বাচিত অন্যান্য জাতীয় প্রতীকসমূহের মধ্যে ছিল জাতীয় প্রতীক। প্রতীকের উপাদানসমূহ জাতীয় পতাকার রঙের একটি ফিতা, বেলারুশের একটি মানচিত্র, গমের শীষ এবং একটি লাল তারা অন্তর্ভুক্ত। ফিতার নিচের দিকে, এটি বেলারুশীয় ভাষায় দেশটির অফিসিয়াল নাম বলে। ১৯৫০ সালে ইভান দুবাসোভ বেলারুশীয় এসএসআর প্রতীকটি নকশা করে। সোভিয়েত সংস্করণে, একটি হাতুড়ি ও কাস্তি বেলারুশের মানচিত্র প্রতিস্থাপিত এবং ফিতা পুরোটাই লাল ছিল। ফিতাসমূহের বাম এবং ডান, সোভিয়েত নীতিবাক্য "বিশ্বের কর্মীসমূহ, ঐক্যবদ্ধ!" বেলারুশীয় এবং রুশ ভাষায় দেখা যায়।
বিএনআর ও পোস্ট-সোভিয়েত স্বাধীনতার সময়ে ব্যবহৃত জাতীয় প্রতীকে পাহোনিয়া (চেইস) বলা হত। একটি লাল ঢালে একটি সাঁজোয়া সাদা বীরযোদ্ধা একটি রূপালী ঘোড়ার উপর এক হাতে খোলা তলোয়ার এবং অন্য হাতে ঢাল। বীরযোদ্ধার ঢালের উপর একটি সুবর্ণ পিতৃতান্ত্রিক ক্রস প্রদর্শিত হয়। পাহোনিয়া একটি বৈকল্পিক ব্যবহার হচ্ছে লিথুয়ানিয়া কুলচিহ্ন।
জাতীয় সঙ্গীত
স্বাধীনতার সময় শুধুমাত্র প্রতীকসমূহের সাথে জাতীয় সঙ্গীতও পরিবর্তন হয়। সোভিয়েত আমলে "আমার বেলারুশি" জাতীয় সঙ্গীত গৃহীত হয়, যা সাময়িকভাবে ২০০২ সাল পর্যন্ত ব্যবহার করা হয়েছিল। সোভিয়েত আমলের গানের কথার পরিবর্তে শুধুমাত্র ন্যায়েস্টার সাকালোওস্কির রচিত যন্ত্রসঙ্গীতটি ব্যবহার করা হয়। ২রা জুলাই, ২০০২ সালে, প্রেসিডেন্ট লুকাশেঙ্কো একটি নতুন জাতীয় সঙ্গীত গ্রহণ করার জন্য একটি আদেশ জারি করে এবং উলাদজিমির কারিজনি বর্তমান জাতীয় সঙ্গীতটি রচনা করেন। এছাড়াও ক্লিমকোভিচ বেলোরুশীয় এসএসআর এর জন্য সঙ্গীত লিখেছেন। শুধুমাত্র গান নির্বাচিত করা হয়নি, জাতীয় সঙ্গীতের সাথে সম্পর্কিত একটি প্রোটোকল নির্দেশিকা লুকাশেঙ্কো প্রকাশ করে। সাকালোওস্কির সঙ্গীত রাখার কারণে হচ্ছে দেশের ঐতিহাসিক ঐতিহ্য রাখা। যখন লেনিনকে উল্লেখ করে, সোভিয়েত ইউনিয়নের কমিউনিস্ট পার্টির এবং সোভিয়েত ব্রাদারহুড ধারণা বাদ দেওয়া হয়েছিল, তখনও "মানুষের মধ্যে বন্ধুত্ব" একটি সাধারণ ধারণাটি বৃদ্ধমান ছিল। বেলারুশীয় সরকারের মতে, একবার জাতীয় সঙ্গীত গৃহীত হলে দীর্ঘ প্রক্রিয়ার বেলারুশের তিনটি জাতীয় প্রতীকের কাজ সম্পন্ন হবে।
অপ্রাতিষ্ঠানিক প্রতীক
জাতীয় পতাকা, জাতীয় সঙ্গীত ও প্রতীক ছাড়াও বেলারুশের অন্য বিভিন্ন বেসরকারী প্রতীক রয়েছে। ১২শ-শতকের ধ্বংসাবশেষ সেন্ট ইউফোরসেনার ক্রুশটি দ্বিতীয় বিশ্বযুদ্ধের সময় হারিয়ে যায়, একে বেলারুশের আধ্যাত্মিক একটি প্রতীক হিসেবে গণ্য করা হয়। ইউরোপীয় বাইসনকে সাধারণভাবে ওইসোন্ট বলা হয়, যা বেলারুশের এবং বেলাভেজহা বন একটি প্রতীক হিসাবে দেখা হয়। এটি ব্রেস্ট ওবলাস্টের বৈশিষ্ট্যযুক্ত প্রতীক। সারস পাখি এবং নীল ঝুমকাফুল, বেলারুশের মাস্কোট ব্যাপকভাবে পরিচিত।
৫২২
৫২২ গ্রেগরীয় বর্ষপঞ্জির একটি সাধারণ বছর।
ব্যারি রিচার্ডস
ব্যারি অ্যান্ডারসন রিচার্ডস (Barry Richards; জন্ম: ২১ জুলাই, ১৯৪৫) নাটাল প্রদেশের ডারবানে জন্মগ্রহণকারী সাবেক ও বিখ্যাত দক্ষিণ আফ্রিকান আন্তর্জাতিক ক্রিকেট তারকা। ব্যারি রিচার্ডস দক্ষিণ আফ্রিকা ক্রিকেট দলের পক্ষে আন্তর্জাতিক ক্রিকেটে প্রতিনিধিত্ব করেন। দলে তিনি মূলতঃ ডানহাতি ব্যাটসম্যান ছিলেন। পাশাপাশি ডানহাতে অফ ব্রেক বোলিংয়ে পারদর্শীতা দেখিয়েছেন। তাকে দক্ষিণ আফ্রিকার অন্যতম সফলতম ক্রিকেটার হিসেবে মনে করা হয়।
ইংল্যান্ডের কাউন্টি ক্রিকেটে গ্লুচেস্টারশায়ার, হ্যাম্পশায়ার; অস্ট্রেলিয়ায় সাউথ অস্ট্রেলিয়া; ঘরোয়া ক্রিকেটে নাটাল ও ট্রান্সভালসহ বিশ্ব সিরিজ ক্রিকেটে প্রতিনিধিত্ব করেছেন তিনি।
খেলোয়াড়ী জীবন
সীমিত পর্যায়ে অংশগ্রহণের ক্ষেত্র থাকায় ১৯৬৪ থেকে ১৯৮৩ মেয়াদকালে প্রথম-শ্রেণীর ক্রিকেটে মনোনিবেশ করেন রিচার্ডস। এসময়ে তিনি ২৮,৩৫৮ রান তোলেন। ব্যক্তিগত সর্বোচ্চ ৩৫৬ রানসহ ৮০ সেঞ্চুরির অধিকারী হন তিনি। এছাড়াও, একদিনের ক্রিকেটে ১৬ সেঞ্চুরিসহ ৮,৫০৬ পান।
হ্যাম্পশায়ারের পক্ষে অনেকগুলো বছর কাউন্টি ক্রিকেট খেলেন। প্রথম মৌসুমেই তিনি ২,৩৯৫ রান পান যা দেশের যে-কোন খেলোয়াড়ের চেয়ে বেশি। ১৯৬৮ সালের পূর্ব-পর্যন্ত হ্যাম্পশায়ার দল নিচেরসারির দিকে চলে যেতে থাকে। ঐ বছর ব্যারি রিচার্ডস দলে যোগ দেন। এ পর্যায়ে চ্যাম্পিয়নশীপের দশম স্থান থেকে পঞ্চম স্থানে চলে আসে ক্লাব দলটি। ১৯৭০ সাল থেকে কাউন্টি ক্রিকেটে গর্ডন গ্রীনিজের সাথে অন্যতম সফল উদ্বোধনী জুটির অংশীদারত্বের সাথে সম্পৃক্ত হন।
১৯৭০-৭১ মৌসুমে বহিরাগত খেলোয়াড় হিসেবে সাউথ অস্ট্রেলিয়ার পক্ষে খেলেন। তন্মধ্যে ওয়েস্টার্ন অস্ট্রেলিয়ার বিপক্ষে ডেনিস লিলি, গ্রাহাম ম্যাকেঞ্জি, টনি লক ও টনি মানের ন্যায় বোলিং আক্রমণ রুখে দিয়ে একদিনেই ৩২৫ রান তোলেন। ঐ মৌসুমে ১০ খেলায় তিনি ১০৯.৮৬ গড়ে ১,৫৩৮ রান তোলেন।
আন্তর্জাতিক ক্রিকেট
সমগ্র খেলোয়াড়ী জীবনে তিনি কেবলমাত্র চারটি টেস্টে অংশগ্রহণ করেন। সবগুলো টেস্টই অস্ট্রেলিয়া দলের বিপক্ষে। সিরিজে তিনি ৭২.৫৭ গড়ে ৫০৮ রান সংগ্রহ করেন। বিল লরি'র নেতৃত্বাধীন দলটির বিপক্ষে ৪-০ ব্যবধানে সিরিজ জয় করে। তন্মধ্যে ১৪০ রানের সেঞ্চুরিও ছিল তার। গ্রেইম পোলকের (২৭৪) সাথে ১০৩ রানের জুটি স্মরণীয় হয়ে থাকে। এর পরপরই ১৯৭০ সালে দক্ষিণ আফ্রিকাকে আন্তর্জাতিকভাবে নিষেধাজ্ঞা প্রদান করা হয়।
১৯৮৪ সালে ক্রিকেট জীবন থেকে অবসর নেয়ার পর সাউথ আফ্রিকান ব্রডকাস্টিং কর্পোরেশনসহ দক্ষিণ আফ্রিকার এমনেট সুপারস্পোর্টের সাথে বেশ কয়েক মৌসুমে ধারাভাষ্যকাররূপে কর্মরত থাকেন। এছাড়াও তিনি যুক্তরাজ্যে টেস্ট ম্যাচ স্পেশাল, চ্যানেল ফোর ও ফাইভে ধারাভাষ্যকার ছিলেন।
সম্মাননা
১৯৬৮ সালে রিচার্ডসকে দক্ষিণ আফ্রিকার বর্ষসেরা খেলোয়াড় হিসেবে পুরস্কৃত করা হয়। ১৯৬৯ সালে উইজডেন কর্তৃপক্ষ কর্তৃক তাকে বর্ষসেরা ক্রিকেটার হিসেবে মনোনীত করা হয়। এ প্রসঙ্গে তাকে বিংশ শতাব্দীর অন্যতম প্রতিভাবান ক্রিকেটার হিসেবে বর্ণনা করা হয়।
১৯৭০ সালে আন্তর্জাতিক ক্রিকেট অঙ্গন থেকে দক্ষিণ আফ্রিকাকে বহিষ্কারের ফলেই তার খেলোয়াড়ী জীবনের অকাল সমাপ্তি ঘটেছিল। সবচেয়ে কম ৪ টেস্ট খেললেও আইসিসি’র শতবর্ষ উদ্‌যাপন উপলক্ষে ফিকা’র সহায়তায় আন্তর্জাতিক ক্রিকেট কাউন্সিল কর্তৃপক্ষ দুবাইয়ে ২ জানুয়ারি, ২০০৯ তারিখে প্রণীত আইসিসি ক্রিকেট হল অব ফেমের ৫৫জনের তালিকায় তাকেও অন্তর্ভুক্ত করা হয়।
বিখ্যাত আম্পায়ার ডিকি বার্ডের দেখা স্বপ্নের দলের অন্যতম সদস্য হন। এছাড়াও স্যার ডন ব্র্যাডম্যানের বিংশ শতকের দলের সদস্যসহ উদ্বোধনী ব্যাটসম্যান হিসেবে মনোনীত হন।
উইগনারের বন্ধু
থাম্ব|এই কোয়ান্টাম পদার্থবিজ্ঞানের তত্ত্বটি প্রথমে পদার্থবিজ্ঞানী "ইউজাইন উইঙ্গার" দ্বারা ধারণা করা হয়েছিল উইগনারের বন্ধু (Wigner's friend) হচ্ছে তাত্ত্বিক কোয়ান্টাম বলবিদ্যার একটি চিন্তন পরীক্ষণ, যা ১৯৬১ সালে পদার্থবিজ্ঞানী ইউজিন উইগনার প্রস্তাব করেছিলেন। এই চিন্তন পরীক্ষণে একটি কোয়ান্টাম পরিমাপের ক্ষেত্রে পরোক্ষ পর্যবেক্ষণ জড়িত। উইগনারকে সংক্ষিপ্তভাবে প্রকাশ করার জন্য W এবং তার বন্ধুকে প্রকাশ করার জন্য F অক্ষরটি গ্রহণ করা যাক। এই চিন্তন পরীক্ষণে একজন পর্যবেক্ষক হিসেবে উইগনার, W তার বন্ধু বা আরেকজন পর্যবেক্ষক F-কে পর্যবেক্ষণ করছেন, যেখানে বন্ধু, F একটি পদার্থিক ব্যবস্থায় একটি কোয়ান্টাম পরিমাপ এর কাজ করছেন। এরপর এই দুই পর্যবেক্ষক পরিমাপ এর পর কোয়ান্টাম তত্ত্বের নীতি অনুযায়ী সেই পদার্থিক ব্যবস্থার দশা নিয়ে একটি উক্তি গঠন করলেন । কিন্তু বেশিরভাগ কোয়ান্টাম তত্ত্বের ব্যাখ্যা অনুযায়ী, দুই পর্যবেক্ষকের ফলাফলগত উক্তিগুলো একে অপরের প্রতি আপাতবিরোধী হয়। এটি কোয়ান্টাম তত্ত্বের দুটি নীতির অসামঞ্জস্যতাকে প্রতিফলন করে: একটি হল একটি বদ্ধ ব্যবস্থার দশার নিয়তিবাদী/নিয়ন্ত্রণবাদী ও অবিরত সময় বিবর্তন, এবং পরিমাপের ক্ষেত্রে একটি ব্যবস্থার দশার সম্ভাব্যতাবাদী ও বিচ্ছিন্ন ভাঙ্গন। উইগনারের বন্ধু তাই কোয়ান্টাম বলবিদ্যার পরিমাপ সমস্যার সাথে সম্পর্কিত, ঠিক যেমনটা সম্পর্কিত বিখ্যাত শ্রোডিঙ্গারের বিড়াল হেঁয়ালি।
চিন্তন পরীক্ষণ
এই চিন্তন পরীক্ষণে উইগনারের একজন বন্ধু একটি গবেষণাগারে একটি কোয়ান্টাম পরিমাপ চালাচ্ছেন। এই কোয়ান্টাম পরিমাপটি হচ্ছে একটি পদার্থিক ব্যবস্থা নিয়ে (এটি একটি স্পিন ব্যবস্থা হতে পারে, আবার শ্রোডিঙ্গারের বিড়ালও হতে পারে)। এই ব্যবস্থাটি দুটো পৃথক দশার কোয়ান্টাম উপরিপাতন হিসেবে আছে বলে ধরে নেয়া হয়। ধরা যাক, এই দুটি দশা হল দশা ০ ও দশা ১ (অথবা শ্রোডিঙ্গারের বিড়াল অনুযায়ী "জীবিত" ও "মৃত" দশা)। যখন উইগনারের বন্ধু কোয়ান্টাম বলবিদ্যা অনুসারে এই ব্যবস্থাটিকে ০/১ ভিত্তিতে পরিমাপ করেন, তিনি ০ বা ১ এর মধ্যে যেকোন একটি সাম্ভাব্য ফলাফল দশা লাভ করেন, এবং ব্যবস্থাটির ভাঙ্গন হয়ে সেটি সেই ফলাফল অনুযায়ী ০ বা ১ দশায় পরিণত হয়।
এবারে উইগনার নিজে সেই গবেষণাগারের বাইরে অবস্থান করে এই পরিস্থিতিটি কল্পনা করলেন, যেখানে তিনি জানেন যে তার বন্ধু একটা সময়ে ০/১ ভিত্তিক সেই পরিমাপটি সেই পদার্থিক ব্যবস্থায় সম্পন্ন করবেন। কোয়ান্টাম বলবিদ্যার সমীকরণগুলোর রৈখিকতা অনুসারে, উইগনার সমগ্র গবেষণাগারেই উপরিপাতন দশা অর্পণ করবেন (অর্থাৎ, বন্ধুটির সাথে একত্রে পদার্থিক ব্যবস্থার যুগ্ম ব্যবস্থা): গবেষণাগারটির উপরিপাতন দশা হচ্ছে তখন "ব্যবস্থাটি দশা ০-তে আছে/ বন্ধু ০ পরিমাপ করেছেন" এবং "ব্যবস্থাটি দশা-১ এ আছে/ বন্ধু ১ পরিমাপ করেছে্ন" এর রৈখিক সমাহার।
কিন্তু যতক্ষণ পর্যন্ত না উগনার একটি "পরম পর্যবেক্ষক হিসেবে সুবিধাপ্রাপ্ত অবস্থানে" আছেন বলে ধরা হচ্ছে, ততক্ষণ পর্যন্ত তার বন্ধুর পর্যবেক্ষণ সমানভাবেই বৈধ। আর এখানেই একটি আপাতবৈপরীত্য লক্ষ্য করা যায়: বন্ধুর দৃষ্টিকোণ থেকে, পরিমাপটির ফলাফল উইগনারের জিজ্ঞাসার অনেক আগেই নির্ণিত হয়ে গেছে, এবং পদার্থিক ব্যবস্থাটির উপরিপাতন দশার ইতিমধ্যেই ভাঙ্গন হয়ে একটি মাত্র দশা তৈরি হয়েছে। আবার উইগনারের কাছে সেই উপরিপাতন দশার ভাঙ্গন ঘটেছে যখন তার বন্ধু তাকে পদার্থিক ব্যবস্থাটির কোয়ান্টাম পরিমাপ সংক্রান্ত প্রশ্নের উত্তরটি দিয়েছে। প্রশ্ন হচ্ছে ঠিক কখন ভাঙ্গনটি ঘটল। যখন উইগনারের বন্ধু তার পরিমাপ সমাপ্ত করলেন তখন, নাকি যখন সেই পরিমাপের ফলাফলের তথ্যটি উইগনারের চেতনায় প্রবেশ করল তখন?
চেতনা এবং উইগনারের বন্ধু
ইউজিন উইগনার তার এই বিশ্বাসকে প্রকাশ করার জন্যই এই চিন্তন পরীক্ষণটি তৈরি করেছিলেন যে, কোয়ান্টাম বলবিদ্যাগত পরিমাপ পদ্ধতির জন্য চেতনার বিবেচনা প্রয়োজন (আর তাই, চেতনাই হচ্ছে "পরম বাস্তব" দেকার্ত যা তার "কগনিটো এরগো সাম" বা "আমি ভাবি, তাই আমি অস্তিত্বশীল" দর্শনে বলেছিলেন): "কোয়ান্টাম বলবিদ্যা যে সারমর্ম আমাদেরকে দিতে চাচ্ছে তা হল চেতনার একের পর এক প্রভাবের (impressions বা appreceptions) মধ্যকার সম্ভাব্যতা যোগাযোগ।"
এখানে "চেতনার প্রভাব" বলতে একটি পরিমাপকৃত ব্যবস্থার নির্দিষ্ট জ্ঞান বোঝানো হচ্ছে, যেমন একটি পর্যবেক্ষণের ফলাফল। এভাবে একজনের চেতনার বিষয়বস্তু হচ্ছে নিখুঁৎভাবেই তার বহির্জগৎ সম্পর্কে সকল জ্ঞান এবং এখানে পরিমাপকে সংজ্ঞায়িত করা হচ্ছে মিথস্ক্রিয়া বা জগৎ ও আমাদের মধ্যকার আন্তঃযোগাযোগ হিসেবে যা আমাদের চেতনায় প্রভাব তৈরি করে। যেহেতু যেকোনো কোয়ান্টাম বলবিদ্যাগত তরঙ্গ অপেক্ষকের জ্ঞান এরকম প্রভাব এর উপর ভিত্তি করে গঠিত হয়, তাই কোন পদার্থিক ব্যবস্থা সম্পর্কিত তথ্য আমাদের চেতনায় প্রবেশ করলেই সেই পদার্থিক ব্যবস্থার তরঙ্গ অপেক্ষক পরিবর্তিত হয়ে যায়। এই ধারণাটি "চেতনার ফলে ভাঙ্গন" ("Consciousness causes collapse") ব্যাখ্যা বলা হয়।
উইগনারের বন্ধু চিন্তন পরীক্ষণে উইগনারের এই দৃষ্টিভঙ্গিটি এভাবে আসছে:
পদার্থিক ব্যবস্থাটিতে ঘুর্ণন (একটি কোয়ান্টাম দশা) এর পরিমাপ এর ফলে উইগনারের বন্ধুর চেতনা "প্রভাবিত" হয়, এবং তাই তিনি এতে তার উপর আসা প্রভাব অনুযায়ী একটি তরঙ্গ অপেক্ষক অর্পণ করেন। উইগনার সেই তথ্য জানতেন না, তাই তিনি বন্ধুর সাথে ঘুর্ণন বা স্পিন এর মিথোস্ক্রিয়ার পর বন্ধু ও ঘুর্ণনের যুগ্ম ব্যবস্থায় কেবল- এই তরঙ্গ অপেক্ষকটিকেই অর্পণ করতে পারেন। এরপর উইগনার তার বন্ধুর কাছে সেই পরিমাপের ফলাফল সম্পর্কে জানতে চাইলেন। বন্ধু উত্তর দিলে উইগনারের চেতনা সেই উত্তরের দ্বারা "প্রভাবিত" হল। এরফলে উইগনারও সেই ঘুর্ণন ব্যবস্থায় একটি তরঙ্গ অপেক্ষক অর্পণ করতে সক্ষম হলেন, অর্থাৎ তিনি তার বন্ধুর উত্তরের সাপেক্ষেই সেই ব্যবস্থায় একটি তরঙ্গ অপেক্ষক যোগ করবেন।